Άδεια Επαγγελματία Πωλητή Πλανόδιου Εμπορίου
Αίτηση - Υπεύθυνη Δήλωση για την έκδοση άδειας επαγγελματία πωλητή πλανόδιου εμπορίου
Στην αίτηση του ενδιαφερομένου περιλαμβάνονται: * α) τα στοιχεία ταυτότητας, * β) ο Αριθμός Φορολογικού Μητρώου (Α.Φ.Μ.), * γ) ο Αριθμός Μητρώου Κοινωνικής Ασφάλισης (ΑΜΚΑ), * δ) τα πωλούμενα είδη, * ε) ο αριθμός κυκλοφορίας του προς χρήση οχήματος (ιδιόκτητου ή άλλου οχήματος), * στ) οι περιοχές δραστηριοποίησης, * ζ) υπεύθυνη δήλωση του ν. 1599/1986 (Α’ 75), στην οποία δηλώνει ότι δεν κατέχει οποιουδήποτε τύπου άλλη άδεια υπαίθριου εμπορίου. Το περιεχόμενο της αίτησης περιγράφεται στην παρ. 1 του άρθρου 4 της υπ αριθ. πρωτ. 55332/27.05.2022 Υπουργικής Απόφασης (Β 2660). Τα πρότυπα έντυπα που σχετίζονται με την υλοποίηση της διαδικασίας αποτελούν συνήθως παράρτημα της προκήρυξης της Περιφέρειας.
Κατάθεση από τον αιτούντα (αποκλειστικά δια ζώσης)
Ο αιτών να είναι κάτοχος κωδικών TAXISnet.
Ο ενδιαφερόμενος υποχρεούται σε έναρξη επαγγελματικής δραστηριότητας και σε χρήση ταμειακής μηχανής δηλωμένης και συνδεδεμένης στο πληροφοριακό σύστημα της Ανεξάρτητης Αρχής Δημοσίων Εσόδων (TAXIS).
Ο ενδιαφερόμενος καταθέτει άδεια κυκλοφορίας οχήματος σε ισχύ, καθώς και Δελτίο Καταλληλότητας Τεχνικού Ελέγχου (ΚΤΕΟ) σε ισχύ, του δηλούμενου προς χρήση οχήματος (ιδιόκτητου ή άλλου οχήματος).
Ο ενδιαφερόμενος καταθέτει πιστοποιητικό υγείας σε ισχύ, σύμφωνα με την υπό στοιχεία Υ1γ/Γ.Π./οικ. 35797/04.04.2012 (Β’ 1199) απόφαση του Υπουργού Υγείας και Κοινωνικής Αλληλεγγύης.
Ο ενδιαφερόμενος μοριοδοτείται βάσει κριτηρίων, όπως αναλυτικά ορίζονται στο άρθρο 16 του ν. 4849/2021 (Α΄ 207).
Η διαδικασία αφορά στη χορήγηση άδειας επαγγελματία πωλητή Πλανόδιου Εμπορίου σε φυσικό πρόσωπο. * Επαγγελματίας πωλητής είναι το φυσικό πρόσωπο που δραστηριοποιείται στο υπαίθριο εμπόριο διαθέτοντας προς πώληση τα είδη που ορίζονται με την απόφαση της παρ. 2 του άρθρου 67 του ν. 4849/2021 (Α΄ 207), τα οποία δεν προέρχονται από ιδία παραγωγή, και στο οποίο έχει χορηγηθεί άδεια δραστηριοποίησης από αρμόδια αρχή. * Πλανόδιο εμπόριο είναι η άσκηση υπαίθριας εμπορικής δραστηριότητας από πωλητή που μετακινείται με οποιοδήποτε μηχανοκίνητο, ρυμουλκούμενο ή άλλου τύπου κινούμενο μέσο. Ο πωλητής δεν έχει συγκεκριμένη θέση άσκησης δραστηριότητας, αλλά κινείται συνεχώς με εξαίρεση τη διάρκεια της συναλλαγής. * Οι πωλητές δραστηριοποιούνται σε δημοτικές κοινότητες με μόνιμο πληθυσμό μέχρι πέντε χιλιάδες (5.000) κατοίκους, σύμφωνα με την τελευταία δημοσιευμένη απογραφή της Ελληνικής Στατιστικής Αρχής (ΕΛ.ΣΤΑΤ.). Κατ΄ εξαίρεση οι αδειούχοι πλανόδιου εμπορίου με αντικείμενο καντίνα ή φορητή εγκατάσταση έψησης μπορούν να μένουν στάσιμοι σε σημεία, χωρίς την προϋπόθεση τήρησης των πληθυσμιακών περιορισμών και για χρόνο που καθορίζονται από τους Δήμους της Χώρας. Οι άδειες χορηγούνται κατόπιν προκήρυξης από τις Περιφέρειες. Οι αδειούχοι επιλέγονται βάσει μοριοδοτούμενων κριτηρίων τα οποία καθορίζονται στο άρθρο 16 του ν. 4849/2021 (Α΄ 207).
Τα δικαιολογητικά που καθορίζονται από την προκήρυξη για την απόδειξη της συνδρομής των κριτηρίων μοριοδότησης.
Αποδεικτικό έναρξης δραστηριότητας στην αρμόδια φορολογική αρχή.
Αποδεικτικό ταμειακής μηχανής δηλωμένης και συνδεδεμένης στο πληροφοριακό σύστημα της Ανεξάρτητης Αρχής Δημοσίων Εσόδων (TAXIS).
Άδεια κυκλοφορίας οχήματος σε ισχύ, του δηλούμενου προς χρήση οχήματος (ιδιόκτητου ή άλλου οχήματος).
Δελτίο Καταλληλότητας Τεχνικού Ελέγχου (ΚΤΕΟ) σε ισχύ, του δηλούμενου προς χρήση οχήματος (ιδιόκτητου ή άλλου οχήματος).
Πιστοποιητικό Οικογενειακής Κατάστασης για την απόδειξη της συνδρομής των κριτηρίων μοριοδότησης, που περιγράφονται στην περ. β’ της παρ. 1 του άρθρου 16 του ν. 4849/2021 (Α’ 207).
Τα κριτήρια μοριοδότησης περιγράφονται στην περ. β’ της παρ. 1 του άρθρου 16 του ν. 4849/2021 (Α’ 207).
Για την απόκτηση πιστοποιητικού υγείας, οι προβλεπόμενες εξετάσεις αναφέρονται στην υπό στοιχεία Υ1γ/Γ.Π./οικ. 35797/04.04.2012 (Β’ 1199) απόφαση του Υπουργού Υγείας και Κοινωνικής Αλληλεγγύης.
Κατάθεση από τον αιτούντα (δια ζώσης ή ταχυδρομικά)
Η άδεια επαγγελματία πωλητή πλανόδιου εμπορίου εκδίδεται και χορηγείται από τις Περιφέρειες της Χώρας, κατόπιν έκδοσης προκήρυξης (άρθρο 53 του ν. 4849/2021). Κάθε πωλητής δεν μπορεί να κατέχει περισσότερα από ένα (1) δικαιώματα δραστηριοποίησης στο πλανόδιο εμπόριο σε κάθε Περιφέρεια και δεν μπορεί να δραστηριοποιείται σε περισσότερες από τρεις (3) Περιφέρειες.
Αναμόρφωση και εκσυγχρονισμός του ρυθμιστικού πλαισίου οργάνωσης και λειτουργίας του υπαίθριου εμπορίου, ρυθμίσεις για την άσκηση ψυχαγωγικών δραστηριοτήτων και την απλούστευση πλαισίου δραστηριοτήτων στην εκπαίδευση, βελτιώσεις στην επιμελητηριακή νομοθεσία, άλλες διατάξεις του Υπουργείου Ανάπτυξης και Επενδύσεων και λοιπές επείγουσες διατάξεις.
Πωλητές που δραστηριοποιούνται σε βραχυχρόνιες αγορές υπαίθριου εμπορίου - Τροποποίηση άρθρου 37 ν. 4849/2021.
Προθεσμία καταχώρησης στο Ο.Π.Σ.Α.Α. στοιχείων των λαϊκών αγορών - Κάτοχοι θέσεων αδειών επαγγελματία πωλητή - Προσωρινές θέσεις - Έννοια κενών θέσεων - Κάτοχοι άδειας παραγωγού πωλητή αυγών και μελιού - Τροποποίηση άρθρου 66 ν. 4849/2021.
Είδη πώλησης για τους παραγωγούς και τους επαγγελματίες πωλητές υπαίθριου εμπορίου.
Συνδυασμοί προϊόντων που πωλούνται στο υπαίθριο εμπόριο, αλλαγές και προσθήκες προϊόντων, στοιχεία που αναγράφονται στην πινακίδα που αναρτάται στο σημείο πώλησης και αντιστοίχιση ειδών παλαιότερων ρυθμίσεων που πωλούνται από επαγγελματίες πωλητές.
Στοιχεία της άδειας χορήγησης θέσης και δικαιώματος δραστηριοποίησης στο πλανόδιο εμπόριο παραγωγού και επαγγελματία πωλητή υπαίθριου εμπορίου.
Καθορισμός περιεχομένου έκθεσης ελέγχου βεβαίωσης παράβασης της παρ.2 του άρθρου 61 του ν. 4849/2021.
Παράταση προθεσμίας ανανέωσης άδειας παραγωγού και επαγγελματία πωλητή - Τροποποίηση παρ. 7 άρθρου 87 ν. 4986/2022 και παρ. 2 άρθρου 66 ν. 4849/2021
«Δικαιολογητικά που απαιτούνται για τη χορήγηση, τη μεταβίβαση και την ανανέωση της άδειας παραγωγού και επαγγελματία πωλητή και των αντίστοιχων θέσεων ή δικαιωμάτων δραστηριοποίησης στο υπαίθριο εμπόριο. Τροποποίηση της υπ. αρ. 21061/25-02-2022 (Β’ 980) απόφασης του Υπουργού Ανάπτυξης και Επενδύσεων.»
Ομάδες χρηστών, λειτουργία, όροι χρήσης, και τεχνικά ή άλλα θέματα σχετικά με το Ο.Π.Σ.Α.Α. και τη λειτουργία της ηλεκτρονικής πλατφόρμας λαϊκής αγοράς.
άρθρο 67 : "Αναστολή, παραίτηση και απώλεια θέσης δραστηριοποίησης και δικαιώματος δραστηριοποίησης στο πλανόδιο εμπόριο - Τροποποίηση άρθρου 21 ν. 4849/2021". άρθρο 68 : "Ανανέωση ισχύος αδειών πωλητών λαϊκών αγορών που δεν κατέβαλλαν τέλη δραστηριοποίησης - Τροποποίηση παρ. 17 άρθρου 66 ν. 4849/2021".
Αυτεπάγγελτη αναζήτηση και κατάργηση της έκδοσης δικαιολογητικών για τη διεκπεραίωση διοικητικών διαδικασιών
Κατάργηση της έκδοσης του πιστοποιητικού οικογενειακής κατάστασης και του πιστοποιητικού γέννησης για τη διεκπεραίωση διοικητικών διαδικασιών.
Τροποποίηση της υπ’ αρ. 19173/8-4-2025 κοινής απόφασης των Υπουργών Εσωτερικών και Ψηφιακής Διακυβέρνησης «Κατάργηση έκδοσης του πιστοποιητικού οικογενειακής κατάστασης και του πιστοποιητικού γέννησης για τη διεκπεραίωση διοικητικών διαδικασιών» (Β’ 1783).
Κατά της απόφασης περί των αποτελεσμάτων της προκήρυξης χωρεί ένσταση από όποιον έχει έννομο συμφέρον, ενώπιον της αρμόδιας αρχής, εντός προθεσμίας δεκαπέντε (15) ημερών από την ημερομηνία δημοσίευσης των αποτελεσμάτων. Η απόφαση της αρμόδιας αρχής επί της ένστασης εκδίδεται εντός δέκα (10) ημερών από την άσκησή της. Κατά της απόφασης επί της ένστασης μπορεί να ασκηθεί προσφυγή από όποιον έχει έννομο συμφέρον σύμφωνα με όσα προβλέπονται στα άρθρα 63 έως 70 του ν. 2717/1999 (Α’ 97), περί Κώδικα Διοικητικής Δικονομίας, στο αρμόδιο διοικητικό πρωτοδικείο.
Δημοσίευση προκήρυξης από την οικεία Περιφέρεια για τη χορήγηση αδειών πλανόδιου εμπορίου επαγγελματιών πωλητών.
Οι ενδιαφερόμενοι υποβάλλουν ηλεκτρονικά στο Ο.Π.Σ.Α.Α., εντός της ταχθείσας από την προκήρυξη προθεσμία, τις αιτήσεις συμμετοχής στην προκήρυξη με συνημμένα τα απαιτούμενα δικαιολογητικά.
Ο ενδιαφερόμενος υποβάλλει την αίτηση και τα δικαιολογητικά σε ΚΕΠ - ΕΚΕΕ.
Ο αρμόδιος υπάλληλος χορηγεί αριθμό πρωτοκόλλου στις αιτήσεις.
Ο αρμόδιος υπάλληλος μετά το πέρας της προθεσμίας υποβολής αιτήσεων συμμετοχής στην προκήρυξη προωθεί στην Επιτροπή Ελέγχου και Αξιολόγησης τις αιτήσεις με τα συνημμένα δικαιολογητικά.
Η Επιτροπή Ελέγχου και Αξιολόγησης διενεργεί έλεγχο πληρότητας και ορθότητας των αιτήσεων και των δικαιολογητικών και αξιολόγηση των αιτήσεων.
Η Επιτροπή Ελέγχου και Αξιολόγησης συντάσσει πρακτικό αποτελεσμάτων επί των αιτήσεων.
Έκδοση απόφασης αποτελεσμάτων της προκήρυξης από την αρμόδια υπηρεσία της Περιφέρειας.
Διαβίβαση ενστάσεων κατά της απόφασης αποτελεσμάτων της προκήρυξης.
Εξέταση των ενστάσεων που υποβάλλονται κατά της απόφασης περί των αποτελεσμάτων της προκήρυξης από την Επιτροπή Ελέγχου και Αξιολόγησης.
Έκδοση απόφασης επί των ενστάσεων κατά των αποτελεσμάτων της προκήρυξης.
Ενημέρωση του Ολοκληρωμένου Πληροφοριακού Συστήματος "Ανοικτή Αγορά" (Ο.Π.Σ.Α.Α.) με τα στοιχεία της άδειας του νέου πωλητή.
Η προκήρυξη αναρτάται στο Ολοκληρωμένο Πληροφοριακό Σύστημα "Ανοικτή Αγορά" (Ο.Π.Σ.Α.Α.) με μέριμνα της αρμόδιας για την έκδοση της προκήρυξης αρχής και δημοσιεύεται στον διαδικτυακό τόπο της, τουλάχιστον τριάντα (30) ημέρες πριν την καταληκτική ημερομηνία υποβολής των αιτήσεων. Στην προκήρυξη κατ ελάχιστο περιλαμβάνονται: τα προϊόντα που επιτρέπεται να πωλούνται, το καταβαλλόμενο τέλος για το σύνολο του χρόνου δραστηριοποίησης, ο τρόπος και ο χρόνος καταβολής του τέλους και τα όρια του χώρου δραστηριοποίησης.
Κατά της απόφασης περί των αποτελεσμάτων της προκήρυξης χωρεί ένσταση από όποιον έχει έννομο συμφέρον, ενώπιον της αρμόδιας αρχής, εντός προθεσμίας δεκαπέντε (15) ημερών από την ημερομηνία δημοσίευσης των αποτελεσμάτων. Οι ενστάσεις διαβιβάζονται από την αρμόδια Υπηρεσία στην επιτροπή εξέτασης ενστάσεων.
Η απόφαση της αρμόδιας αρχής επί της ένστασης εκδίδεται εντός δέκα (10) ημερών από την άσκησή της. Κατά της απόφασης επί της ένστασης μπορεί να ασκηθεί προσφυγή από όποιον έχει έννομο συμφέρον σύμφωνα με όσα προβλέπονται στα άρθρα 63 έως 70 του ν. 2717/1999 (Α’ 97), περί Κώδικα Διοικητικής Δικονομίας, στο αρμόδιο διοικητικό πρωτοδικείο.
Η αρμόδια υπηρεσία εκδίδει την άδεια επαγγελματία πωλητή υπαίθριου εμπορίου. Τα στοιχεία της άδειας περιγράφονται στην υπ΄ αριθ. πρωτ. 21057/25.02.2022 Υπουργική Απόφαση (Β 981).
Ο ενδιαφερόμενος ενημερώνεται με ειδοποίηση μέσω ηλεκτρονικού ταχυδρομείου και αντλεί ψηφιακά την άδειά του από τα στοιχεία του Ο.Π.Σ.Α.Α.
Ηλεκτρονική Υποβολή Αίτησης και Δικαιολογητικών
Παραλαβή Αίτησης και Δικαιολογητικών σε ΚΕΠ-ΕΚΕΕ
Προώθηση αιτήσεων στην Επιτροπή Ελέγχου και Αξιολόγησης
Έλεγχος πληρότητας και ορθότητας - αξιολόγηση αιτήσεων
Σύνταξη γνωμοδοτικού πρακτικού αποτελεσμάτων
Ενημέρωση του Ο.Π.Σ.Α.Α. και του ενδιαφερομένου.